CELEX: 32017D1427
Language: et
Date: 2017-08-04 00:00:00
Title: Nõukogu otsus (ÜVJP) 2017/1427, 4. august 2017, millega muudetakse otsust (ÜVJP) 2015/1333 piiravate meetmete kohta seoses olukorraga Liibüas

5.8.2017   
            
            
               ET
            
            
               Euroopa Liidu Teataja
            
            
               L 204/99
            
         NÕUKOGU OTSUS (ÜVJP) 2017/1427,
   4. august 2017,
   millega muudetakse otsust (ÜVJP) 2015/1333 piiravate meetmete kohta seoses olukorraga Liibüas
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artiklit 29,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:
   
               (1)
            
            
               Nõukogu võttis 31. juulil 2015 vastu otsuse (ÜVJP) 2015/1333 (1).
            
         
               (2)
            
            
               ÜRO Julgeolekunõukogu võttis 29. juunil 2017 vastu resolutsiooni 2362 (2017), millega pikendatakse meetmete kohaldamist laevade suhtes, mis lastivad, veavad või lossivad naftat, sealhulgas toornaftat ja rafineeritud naftatooteid, mida Liibüast ebaseaduslikult eksporditakse või püütakse sealt eksportida, ning täpsustatakse loetellu kandmise kriteeriume.
            
         
               (3)
            
            
               Otsust (ÜVJP) 2015/1333 tuleks seetõttu vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Otsust (ÜVJP) 2015/1333 muudetakse järgmiselt.
   
               1)
            
            
               Artikli 6 lõige 1 asendatakse järgmisega:
               „1.   Liikmesriigid võivad vastavalt ÜRO Julgeolekunõukogu resolutsiooni 2146 (2014) punktidele 5–9 ja ÜRO Julgeolekunõukogu resolutsiooni 2362 (2017) punktile 2 kontrollida avamerel asuvaid loetellu kantud laevu, kasutades kõiki konkreetsele olukorrale vastavaid meetmeid ja järgides täiel määral rahvusvahelist humanitaarõigust ja rahvusvahelisi inimõigusi käsitlevaid õigusakte, ning teha selliseid kontrolle ja anda laevadele korraldusi võtta asjakohaseid meetmeid, et vedada nafta, sealhulgas toornafta ja rafineeritud naftatooted tagasi Liibüasse, tehes seda Liibüa valitsuse nõusolekul ja temaga kõnealuse tegevuse kooskõlastades.“
            
         
               2)
            
            
               Artiklit 7 muudetakse järgmiselt:
               
                           a)
                        
                        
                           lõige 1 asendatakse järgmisega:
                           „1.   Kui komitee koostatud loetelus on nii märgitud, annab loetellu kantud laeva lipuriigiks olev liikmesriik laevale korralduse, et kõnealune laev ei lastiks, veaks ega lossiks Liibüast ebaseaduslikult eksporditud naftat, sealhulgas toornaftat ja rafineeritud naftatooteid, kui ÜRO Julgeolekunõukogu resolutsiooni 2146 (2014) punktis 3 osutatud Liibüa valitsuse kontaktasutus ei ole selleks luba andnud.“;
                        
                     
                           b)
                        
                        
                           lõige 5 asendatakse järgmisega:
                           „5.   Kui komitee koostatud loetelus on nii märgitud, ei tohi liikmesriikide kodanikud või liikmesriikide jurisdiktsioonile alluvad üksused teha finantstehinguid seoses loetellu kantud laevade pardal oleva ja Liibüast ebaseaduslikult eksporditud nafta, sealhulgas toornafta ja rafineeritud naftatoodetega ega teha selliseid finantstehinguid liikmesriikide territooriumilt.“
                        
                     
         
               3)
            
            
               Artikli 8 lõige 1 asendatakse järgmisega:
               „1.   Liikmesriigid võtavad vajalikud meetmed, et nende territooriumile ei saaks siseneda ega seda läbida ÜRO Julgeolekunõukogu resolutsiooni 1970 (2011) punkti 22, ÜRO Julgeolekunõukogu resolutsiooni 1973 (2011) punkti 23, ÜRO Julgeolekunõukogu resolutsiooni 2174 (2014) punkti 4, ÜRO Julgeolekunõukogu resolutsiooni 2213 (2015) punkti 11 ja ÜRO Julgeolekunõukogu resolutsiooni 2362 (2017) punkti 11 kohaselt julgeolekunõukogu või komitee poolt loetellu kantud isikud, kelle suhtes kohaldatakse reisipiiranguid, nagu on loetletud I lisas.“
            
         
               4)
            
            
               Artikli 9 lõige 1 asendatakse järgmisega:
               „1.   Külmutatakse kõik rahalised vahendid, muud finantsvarad ja majandusressursid, mis otseselt või kaudselt kuuluvad ÜRO Julgeolekunõukogu resolutsiooni 1970 (2011) punkti 22, ÜRO Julgeolekunõukogu resolutsiooni 1973 (2011) punktide 19 ja 23, ÜRO Julgeolekunõukogu resolutsiooni 2174 (2014) punkti 4, ÜRO Julgeolekunõukogu resolutsiooni 2213 (2015) punkti 11 ning ÜRO Julgeolekunõukogu resolutsiooni 2362 (2017) punkti 11 kohaselt julgeolekunõukogu või komitee poolt loetellu kantud isikutele ja üksustele, kelle suhtes kohaldatakse vara külmutamist, või on kõnealuste isikute ja üksuste kontrolli all, nagu on loetletud III lisas.“
            
         Artikkel 2
   Käesolev otsus jõustub järgmisel päeval pärast selle avaldamist Euroopa Liidu Teatajas.
   
      Brüssel, 4. august 2017
      
         
            Nõukogu nimel
         
         
            eesistuja
         
         M. MAASIKAS
      
   
   
      (1)  Nõukogu 31. juuli 2015. aasta otsus (ÜVJP) 2015/1333 piiravate meetmete kohta seoses olukorraga Liibüas ja millega tunnistatakse kehtetuks otsus 2011/137/ÜVJP (ELT L 206, 1.8.2015, lk 34).